ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ

PatrasIQ 2023 Soft skills Training Sessions
2023-11-25 15:00 - 2023-11-26 17:00 (Europe/Athens)
Παραγωγικότητα, design thinking ή δημιουργικότητα;
Όποιο και από τα τρία θέματα σου τράβηξε το ενδιαφέρον, έχεις τώρα την ευκαιρία να το εξελίξεις.
Αυτό το Σαββατοκύριακο στα πλαίσια της Έκθεση Καινοτομίας & Μεταφοράς Τεχνογνωσίας Patras IQ και σε συνεργασία με το Patras Community διοργανώνονται τρία δωρεάν βιωματικά σεμινάρια στο Συνεδριακό Κέντρο του Πανεπιστημίου Πατρών:

“Δεν προλαβαίνω, ποτέ δεν προλαβαίνω” – και άλλα ψέματα που λέμε στον εαυτό μας! Σάββατο 25/11/2023, 15-18
Design Thinking: Έχω μια ιδέα! Και τώρα τι; Κυριακή 26/11/2023, 15-18
H αποτυχία ως μέσο καινοτομίας και δημιουργικότητας, Κυριακή 26/11/2023, 15-18

Βρες περισσότερες πληροφορίες στο πρόγραμμα για κάθε session και κάνε την αίτηση σου σήμερα γιατί έχουν μείνει λίγες θέσεις και η φόρμα κλείνει αύριο το βράδυ!
Τι περιμένεις;
Φόρμα συμμετοχής: https://forms.gle/KL59GocugkjtVmF46
Πρόγραμμα: https://docs.google.com/spreadsheets/d/1u8Q6tpGwaGI1KRqaHPGvGOiiyjrel837G25HgqMVx-w/edit?fbclid=IwAR0P-VVOeICWnvZyB8Ld-6qNFc1Z3OYXrkLuc7pwu1JPTPqmrCWY97kxVAE#gid=0

Παράδειγμα έργου κατασκευής σύγχρονης Μαρίνας στην Ελλάδα
2023-11-23 14:00 - 15:00
Το Τμήμα Πολιτικών Μηχανικών του Πανεπιστημίου Πατρών διοργανώνει σεμινάριο που απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων.
Το σεμινάριο θα πραγματοποιηθεί την Πέμπτη 23 Νοεμβρίου 2023 και ώρα 14:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Μαστρογιάννης».
Ομιλητής είναι ο κ. Ιωαννίδης, απόφοιτος του Τμήματος Πολιτικών Μηχανικών του Πανεπιστημίου Πατρών (2011) και κάτοχος μεταπτυχιακής εξειδίκευσης (MSc) στον τομέα της παράκτιας μηχανικής από το University of Florida. Από το 2014 έχει εργαστεί στον τομέα των παράκτιων και λιμενικών έργων συμμετέχοντας σε ένα ευρύ φάσμα δραστηριοτήτων που περιλαμβάνει τη μελέτη, τον σχεδιασμό, την κατασκευή και τη διαχείριση έργων εντός Ελλάδας και στο εξωτερικό. Έχει συνεργαστεί με τις εταιρείες Τρίτων Σύμβουλοι Μηχανικοί (ως μελετητής λιμενικών έργων), Όμιλος Σπανόπουλου (ως μηχανικός του Τμήματος Κατασκευών), Hill International (ως επιβλέπων μηχανικός διεύθυνσης έργων).
Το πρόγραμμα του Σεμιναρίου έχει ως ακολούθως:
14:00-14:05 Καλωσόρισμα
14:05-14:50 «Παράδειγμα έργου κατασκευής σύγχρονης Μαρίνας στην Ελλάδα & Θέματα επαγγελματικού προσανατολισμού»
14:50-15:00 Ερωτήσεις/συζήτηση
Δεν απαιτείται προεγγραφή για την συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να
παρακολουθήσετε το Σεμινάριο.
Η Οργανωτική Επιτροπή,
Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Πρόσκληση στο Δωρεάν Σεμινάριο στην Πάτρα'' Προσεισμικός Έλεγχος Υφιστάμενων Κατασκευών ''
2023-11-03 18:00 - 21:30
Διαβάστε εδώ

Υποτροφία «ΟΛΥΜΠΙΑ ΟΔΟΣ» ακαδημαϊκού έτους 2023-24
2023-11-02
Η «ΟΛΥΜΠΙΑ ΟΔΟΣ» έχει θεσπίσει, σε συνεργασία με το Πανεπιστήμιο Πατρών και το Τμήμα Πολιτικών Μηχανικών, ετήσια υποτροφία αξίας 3.000€ για πέντε ακαδημαϊκά έτη, η οποία θα απονέμεται στον πρώτο σε βαθμό διπλώματος προπτυχιακό φοιτητή του Τμήματος ο οποίος γίνεται δεκτός και εγγράφεται στο Πρόγραμμα Μεταπτυχιακών Σπουδών (ΠΜΣ) του Τμήματος «Σχεδιασμός Ανθεκτικών, Βιώσιμων και Ευφυών Υποδομών».
Για το ακαδ. έτος 2023-24 η υποτροφία απονέμεται στην κ. Ευαγγελία-Κωνσταντίνα Τουλίτση, η οποία ολοκλήρωσε τις προπτυχιακές σπουδές της τον Ιούλιο 2023 με βαθμό διπλώματος 8.15 και παρακολουθεί ήδη το 1ο εξάμηνο σπουδών του ΠΜΣ (στην Ειδίκευση «Υλικά, Κατασκευές και Γεωτεχνικά Έργα Υψηλής Επιτελεστικότητας». Η Χορηγός «ΟΛΥΜΠΙΑ ΟΔΟΣ» και το Τμήμα Πολιτικών Μηχανικών συγχαίρουν θερμά την πρωτοετή μεταπτυχιακή φοιτήτρια κ. Τουλίτση και της εύχονται καλή επιτυχία.

Έργα αποκατάστασης ευστάθειας στο πρανές της Διώρυγας της Κορίνθου
2023-11-01 13:00 - 14:30
Το Τμήμα Πολιτικών Μηχανικών του Πανεπιστημίου Πατρών διοργανώνει σεμινάριο που απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων. Το σεμινάριο θα πραγματοποιηθεί την Τετάρτη 1 η Νοεμβρίου 2023 και ώρα 13:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Μαστρογιάννης».
Ομιλητής είναι ο κ. Μπαρδάνης, Δρ Πολιτικός Μηχανικός, Διευθυντής Εργαστηρίου ΕΔΑΦΟΣ Σύμβουλοι Μηχανικοί Α.Ε. και Πρόεδρος Ελληνικής Επιστημονικής Εταιρείας Εδαφομηχανικής και Γεωτεχνικής Μηχανικής (ΕΕΕΕΓΜ). Τα κύρια μελετητικά του ενδιαφέροντα περιλαμβάνουν γεωτεχνικές έρευνες και αξιολογήσεις, μελέτες αντιμετώπισης κατολισθήσεων και ευστάθειας πρανών, γεωτεχνικές μελέτες σχετικές με αρχαιολογικά έργα, σήραγγες δι’ εκσκαφής κι επανεπίχωσης, ειδικές εργαστηριακές έρευνες, διατάξεις και δοκιμές, μεγάλης κλίμακας ερευνητικές διατάξεις πεδίου. Το ερευνητικό του έργο αποτυπώνεται σε 80 επιστημονικά άρθρα, 15 διαλέξεις μετά από πρόσκληση και διδακτικές σημειώσεις για 4 μαθήματα προπτυχιακού και μεταπτυχιακού επιπέδου.
Το πρόγραμμα του Σεμιναρίου έχει ως ακολούθως:
13:00-13:10 Καλωσόρισμα – Παρουσίαση Σεμιναρίου
13:10-13:50 «Τα έργα αποκατάστασης της ευστάθειας στο πρανές της Διώρυγας της Κορίνθου από την πλευρά της Πελοποννήσου μετά τις καταπτώσεις του 2021»
13:50-14:100 Ερωτήσεις/συζήτηση
Δεν απαιτείται προεγγραφή για την συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.
Η Οργανωτική Επιτροπή,
Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

"Welcome to UP 2023" - Φεστιβάλ Υποδοχής Πρωτοετών Φοιτητών/τριών Πανεπιστημίου Πατρών 2023
2023-10-18 - 2023-10-22
Θέλεις να ενημερωθείς για το Welcome to UP 2023, το μεγάλο Φεστιβάλ Υποδοχής Νέων Φοιτητών του Πανεπιστημίου Πατρών; Επισκέψου τη σελίδα welcometoup.upatras.gr και μπες στον κόσμο της μεγάλης φοιτητικής γιορτής με ένα «κλικ». Το Welcome to UP 2023 διοργανώνεται με πρωτοβουλία του Πανεπιστημίου Πατρών, με συνδιοργανωτές την Περιφέρεια Δυτικής Ελλάδας και το Επιμελητήριο Αχαΐας καθώς και με τη συνεργασία των Δήμων Πατρέων, Αγρινίου και Μεσολογγίου και την πολύτιμη συνεισφορά των χορηγών του και είναι πολύ μεγαλύτερο από το περσινό, σε διάρκεια, σε χρονική και χωρική διασπορά αλλά και σε περιεχόμενο. Το πρόγραμμα του Φεστιβάλ, οι διοργανωτές, οι χορηγοί, οι ομάδες, οι χώροι διεξαγωγής των εκδηλώσεων, οι εκπλήξεις και οι προσφορές, οι παραστάσεις, οι συναυλίες, τα projects, τα νέα και οι ανακοινώσεις, όλα όσα θέλετε να μάθετε για την πρωτοποριακή διοργάνωση που άλλαξε τα δεδομένα στον τρόπο υποδοχής των νεοεισερχόμενων φοιτητών, σας περιμένουν σε μια εύχρηστη, λειτουργική και καλαίσθητη ιστοσελίδα με νεανική «διάθεση». Μαζί και οι διαδρομές των λεωφορείων (Magic Bus Patras Tour) σε live tracking, φωτογραφικό υλικό, σύνδεση με τα social media και την ιστοσελίδα του Πανεπιστημίου και φυσικά εικόνες και πληροφορίες για την άκρως επιτυχημένη διοργάνωση του 2022, η οποία άνοιξε το δρόμο για να γίνει το Φεστιβάλ θεσμός.
Save the date: Το Welcome to UP 2023 ανοίγει τις πύλες του στις 18 Οκτωβρίου και για πέντε ημέρες, έως και τις 22 του μήνα, θα «αναστατώσει» την Πάτρα, το Μεσολόγγι και το Αγρίνιο, ενώνοντας το Πανεπιστήμιο με την κοινωνία και τους φοιτητές με τις πόλεις υποδοχής τους, στο πλαίσιο μιας δημιουργικής, αλληλεπίδρασης.
Όλες οι πληροφορίες για το Φεστιβάλ, στο site του Φεστιβάλ: welcometoup.upatras.gr

ΕΚΔΗΛΩΣΗ ΥΠΟΔΟΧΗΣ ΤΩΝ ΠΡΩΤΟΕΤΩΝ ΦΟΙΤΗΤΩΝ ΤΗΝ ΠΕΜΠΤΗ 5/10/23 10:00 πμ – 12:30 μμ (Αμφιθέατρο ΑΠΜ3)
2023-10-05 10:00 - 12:00
Ο Πρόεδρος και τα μέλη του Τμήματος προσκαλούν τους πρωτοετείς φοιτητές την Πέμπτη 5/10/2023 10:00 πμ, στο Αμφιθέατρο ΑΠΜ3, για “καλωσόρισμα”, μια πρώτη γνωριμία με το Τμήμα και τους χώρους του, και ενημέρωση επί της δομής των σπουδών τους.

Έναρξη α΄ επαναληπτικού Κύκλου βασικής επιμόρφωσης | Πράξη «ΜΕΤΩΝ»
2023-09-28 08:00 - 2023-09-30 17:00
Δείτε περισσότερα εδώ

Επιστημονική Εκδήλωση για τα 25 χρόνια από την ίδρυση της Διεθνούς Ομοσπονδίας Σκυροδέματος
2023-09-28 - 2023-09-29
To Πανεπιστήμιο Πατρών, εκπρόσωπος της Ελλάδας στη Διεθνή Ομοσπονδία Σκυροδέματος, διοργάνωσε κλειστή επιστημονική εκδήλωση για τα 25 χρόνια από την ίδρυση της Διεθνούς Ομοσπονδίας Σκυροδέματος (fib) με τησυγχώνευση της Ευρωδιεθνούς Επιτροπής Σκυροδέματος και της Διεθνούς Ομοσπονδίας Προέντασης – και για τα 75 χρόνια από την ίδρυση των μητρικών της οργανισμών.
Η επιστημονική εκδήλωση έγινε στις 28 και 29 Σεπτεμβρίου 2023 και φιλοξενήθηκε στο Τεχνικό Επιμελητήριο της Ελλάδας – Τμήμα Δυτικής Κρήτης, στα Χανιά.
To Πανεπιστήμιο Πατρών εκπροσώπησαν ο Πρόεδρος του Τμήματος Πολιτικών Μηχανικών και επικεφαλής της Ελληνικής αντιπροσωπείας στη Διεθνή Ομοσπονδία Σκυροδέματος, Καθ. κ. Θ.Χ.Τριανταφύλλου και ο Ομ.Καθηγητής του Τμήματος Πολιτικών Μηχανικών κ. Μ.Ν.Φαρδής.
Θέμα της εκδήλωσης ήταν η ανασκόπηση του παρελθόντος και η αποτίμηση του παρόντος των κατασκευών Οπλισμένου Σκυροδέματος διεθνώς, και ιδέες για το μέλλον. Τα Πρακτικά της θα εκδοθούν σε ειδικό τόμο της Διεθνούς Ομοσπονδίας Σκυροδέματος.
Την εκδήλωση προσφώνησαν ο Καθ. κ. Μ. Ν. Φαρδής, ο Πρύτανης του Πολυτεχνείου Κρήτης Καθ. κ. Μ. Ζερβάκης και ο Πρόεδρος του Τμήματος Δυτικής Κρήτης του Τεχνικού Επιμελητηρίου της Ελλάδας κ. Σ. Σοφιανός, καθώς και, με μαγνητοσκοπημένο χαιρετισμό, ο Ομ. Καθηγητής του ΕΜΠ κ. Θεοδόσης Τάσιος, τέως Πρόεδρος της Ευρωδιεθνούς Επιτροπής Σκυροδέματος (1983-1987)
Κύριοι ομιλητές ήταν οι τέως Πρόεδροι της Διεθνούς Ομοσπονδίας Σκυροδέματος κκ.:

G. Balazs (Καθηγητής και πρόεδρος του Τμήματος Πολιτικών Μηχανικών του Πανεπιστημίου της Βουδαπέστης),
H. Corres (Καθηγητής του Πολυτεχνείου της Μαδρίτης),
J. Forbes (Πρόεδρος της Eπιτροπής Προτύπων της Αυστραλίας και Μελετητής Μηχανικός στο Σύδνεϊ),
H-R. Ganz (τέως Τεχνικός Διευθυντής του συστήματος προέντασης VSL στην Ελβετία και πρόεδρος της επιτροπής σύνταξης της 2 ης γενιάς του Ευρωκώδικα 2: «Κατασκευές Σκυροδέματος»)
Α. Kasuga (Αντιπρόεδρος της εταιρείας Sumitomo Mitsui στο Τόκυο και Μελετητής πρωτοποριακών γεφυρών στην Ιαπωνία),
G. Mancini (Ομ. Καθηγητής του Πολυτεχνείου του Τορίνο και τέως πρόεδρος της επιτροπής του Ευρωκώδικα 2: «Κατασκευές Σκυροδέματος»),
H. Mueller (Ομ. Καθηγητής του Πολυτεχνείου της Καρλσρούης στη Γερμανία),
Τ. Ο. Olsen (Πρόεδρος της εταιρείας μελετών εξεδρών άντλησης πετρελαίου «Ο.Olsen» στο Όσλο ),
M. Virlogeux (Καθηγητής Πολυτεχνείου στο Παρίσι, Μελετητής των πρωτοποριακών γεφυρών Millau και Νορμανδίας στη Γαλλία, Μέλος Ακαδημίας Μηχανικών ΗΠΑ),
J. Walraven (Ομ. Καθηγητής του Πολυτεχνείου του Ντέλφτ στην Ολλανδία, πρόεδρος της ομάδας εργασίας που συνέταξε τον Ευρωκώδικα 2: «Κατασκευές Σκυροδέματος»),
Μ. Φαρδής (Ομ. Καθηγητής Πανεπιστημίου Πατρών, πρόεδρος της επιτροπής που συνέταξε τον Ευρωκώδικα 8:
«Αντισεισμικές Κατασκευές»)
καθώς και οι κκ.
S. Denton (Πρόεδρος της Eπιτροπής σύνταξης της 2 ης γενιάς των Ευρωκωδίκων και Αντιπρόεδρος της Βασιλικής Ακαδημίας Μηχανικών Μεγ. Βρετανίας).
S. Foster (σημερινός πρόεδρος Διεθνούς Ομοσπονδίας Σκυροδέματος, Κοσμήτορας Πολυτεχνικής Σχολής Πανεπιστημίου του Σύδνεϊ),
A. Muttoni (Καθηγητής του Πολυτεχνείου της Λωζάνης στην Ελβετία, πρόεδρος της ομάδας εργασίας που συνέταξε τη 2 η γενιά του Ευρωκώδικα 2: «Κατασκευές Σκυροδέματος»),
M. di Prisco (Καθηγητής του Πολυτεχνείου του Μιλάνου).
Ακολούθησε συνάντηση του Διοκητικού Συμβουλίου της Διεθνούς Ομοσπονδίας Σκυροδέματος στο Τεχνικό Επιμελητήριο της Ελλάδας – Τμήμα Δυτικής Κρήτης, στις 30 Σεπτεμβρίου και 1 Οκτωβρίου 2023.

Εκδήλωση Γραφείου Πρακτικής Άσκησης Πανεπιστήμιο Πατρών | Τρίτη 26 Σεπτεμβρίου 2023. ώρα 12 μ.
2023-09-26
Εν όψει λήξης της Πράξης “Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023” (MIS) 5181130, το Γραφείο Πρακτικής Άσκησης του Ιδρύματος προχωρά στη διοργάνωση εκδήλωσης – στο πλαίσιο των υποχρεώσεων του (παρουσίαση αποτελεσμάτων του έργου), για το έργο με τίτλο “Πρακτική Άσκηση Τριτοβάθμιας Εκπαίδευσης του Πανεπιστημίου Πατρών 2022-2023”, η οποία θα πραγματοποιηθεί την Τρίτη 26 Σεπτεμβρίου 2023 και ώρα 12.00, στο Κεντρικό αμφιθέατρο της Πρυτανείας του Παν. Πατρών.
Κατά τη διάρκεια της ανωτέρω διοργάνωσης, Επιστημονικά Υπεύθυνοι των Τμημάτων θα μιλήσουν για την Πρακτική Άσκηση, Φορείς Απασχόλησης και Eταιρείες/Oργανισμοί, θα παρουσιάσουν την συνεργασία τους με ασκούμενους του προγράμματος και θα έρθουν σε επαφή με φοιτητές και αποφοίτους των Τμημάτων του Πανεπιστημίου Πατρών.
Μπορείτε να βρείτε το πρόγραμμα της ημερίδας εδώ:
Πρόγραμμα ημερίδας Πρακτικής Άσκησης 2022-2023_26.09.2023

Οι φοιτητές θα ενημερωθούν για το πρόγραμμα της Πρακτικής Άσκησης και θα λάβουν αναμνηστικά δώρα!

ΟΑΣΠ-Πρόσκληση σε ημερίδα με θέμα Σεισμική Αποτίμηση και Επεμβάσεις σε Κατασκευές από Φέρουσα Τοιχοποιία
2023-09-13
Δείτε εδώ τη σχετική πρόσκληση

8th International Conference on Biorefinery and Biomanufacturing (ICB 2023), Αθήνα 23-27 Ιουλίου 2023
2023-07-23 08:00 - 2023-07-27 17:00
Ως αποτέλεσμα της μακράς συνεργασίας που έχουμε ως Πανεπιστήμιο Πατρών με το Beijing University of Chemical Technology (BUCT, China), αλλά και του έργου Ελληνο-Κινεζικής συνεργασίας SYNAGRON (www.synagron.gr ), οργανώνουμε στις 23-27 Ιουλίου 2023 στην Αθήνα (Golden Age Hotel) το 8th International Conference on Biorefinery and Biomanufacturing (ICB 2023):

https://icb2023.scievent.com/

Επισυνάπτεται εδώ η δεύτερη Ανακοίνωση του Συνεδρίου.

Θερινό Σχολείο ΕΑΠ: Φυσικές και ανθρωπογενείς καταστροφές- Τεχνικά Έργα
2023-07-08 08:00 - 2023-08-23 17:00
Εξ αποστάσεως Θερινό Σχολείο ΕΑΠ

Φυσικές, Βιολογικές και Ανθρωπογενείς Καταστροφές – Τεχνικά Έργα.

Φυσικές καταστροφές συμβαίνουν από την απαρχή της Γης. Όμως, αν κοιτάξουμε στην σύγχρονη ιστορία, βασικοί παράγοντες πρόκλησης ή έντασης των καταστροφών αυτών είναι οι ίδιοι οι άνθρωποι. Έτσι, ο αυξανόμενος παγκόσμιος πληθυσμός, η αδιαμφισβήτητη κλιματική αλλαγή, η ταχεία αστικοποίηση και η διεθνής αλληλεξάρτηση των οικονομιών αυξάνουν την ευαισθησία μιας κοινωνίας έναντι φυσικών κινδύνων. Επίσης, οι βιολογικοί κίνδυνοι απειλούν διαρκώς την ισορροπία και την ευμάρεια του ανθρώπινου πολιτισμού, όπως προσφάτως είδαμε με την υγειονομική κρίση – Covid-19. Πρόσθετα, ανθρωπογενείς καταστροφές όπως οι ένοπλες συγκρούσεις, οι εκρήξεις μεγάλης κλίμακας, τα ατυχήματα/αστοχίες σε πυρηνικά εργοστάσια παραγωγής ενέργειας, οι αστοχίες φραγμάτων, κ.α. απειλούν σήμερα την παγκόσμια κοινότητα περισσότερο από ποτέ.
Η πρόληψη, η ορθή διαχείριση και η βέλτιστη αντιμετώπιση των φυσικών, βιολογικών και ανθρωπογενών κινδύνων αποτελούν σήμερα μεγάλες προκλήσεις παγκοσμίως. Η ολοκληρωμένη διαχείριση κινδύνων απαιτεί όχι μόνο την πλήρη κατανόηση των φυσικών και βιολογικών διεργασιών αλλά πρέπει επίσης να λαμβάνει υπόψη τα σχετικά όρια πολιτικής και κοινωνικής ανοχής. Η σύνθετη δυναμική που κατακλύζεται από το συνδυασμό των κινδύνων και της τρωτότητας απαιτεί νέες προσεγγίσεις στη διαχείριση του κινδύνου και τους τρόπους με τους οποίους η κοινωνία αντιμετωπίζει τον κίνδυνο.
Για όλους τους παραπάνω λόγους το Ελληνικό Ανοικτό Πανεπιστήμιο (ΕΑΠ) διοργανώνει από τις 8 έως 23 Ιουλίου 2023 το Θερινό Σχολείο: Φυσικές, Βιολογικές και Ανθρωπογενείς Καταστροφές – Τεχνικά Έργα. Το εν λόγω Θερινό Σχολείο απευθύνεται σε όλες τις κατηγορίες επιστημόνων και επαγγελματιών, προπτυχιακών και μεταπτυχιακών φοιτητών, οι οποίοι θέλουν στον τομέα της ειδικότητάς τους να εντάξουν τα προαναφερθέντα φαινόμενα. Οι συμμετέχοντες θα εκπαιδευτούν, αποκλειστικά με τη μέθοδο της εξ’ αποστάσεως εκπαίδευσης, στους πιθανούς τρόπους αντιμετώπισης των κινδύνων και των προκλήσεων και θα μάθουν να σχεδιάσουν/προτείνουν τρόπους πρόληψης και διαχείρισης φυσικών και βιολογικών κινδύνων. Επίσης, θα ενημερωθούν για τις πρόσφατες τάσεις που αφορούν επιστημονικά και κοινωνικά σημαντικά ζητήματα σχετικά με τους φυσικούς και βιολογικούς κινδύνους και θα είναι σε θέση να απαντήσουν πολύ σημαντικά ερωτήματα όπως, π.χ., γιατί τείνουμε να μειώσουμε ορισμένους φυσικούς κινδύνους ενώ αυξάνουμε την επικινδυνότητα σε άλλους; Τι μπορούμε να κάνουμε στο μέλλον, βραχυχρόνια και μακροχρόνια, για να προστατευτούμε από φυσικούς, βιολογικούς και ανθρωπογενείς κινδύνους;
Στους συμμετέχοντες του Θερινού Σχολείου παρέχεται Πιστοποιητικό Παρακολούθησης 100 ωρών, το οποίο αντιστοιχεί σε 4 ECVET.

Καλή αντάμωση στο Θερινό Σχολείο του ΕΑΠ «Φυσικές, βιολογικές και ανθρωπογενείς καταστροφές – τεχνικά έργα».

Περισσότερες πληροφορίες: https://eeyem.eap.gr/ndss2023
Σχετικό έγγραφο

Ανακοίνωση Σεμιναρίου με τίτλο: Sea-river interactions within a microtidal environment
2023-05-23 13:00 - 14:30
Το Τμήμα Πολιτικών Μηχανικών του Πανεπιστημίου Πατρών διοργανώνει σεμινάριο που απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων.
Το σεμινάριο θα πραγματοποιηθεί την Τρίτη 23 Μαΐου 2023 και ώρα 13:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Μαστρογιάννης».
Ομιλητής είναι ο κ. Maurizio Brocchini, Καθηγητής Υδραυλικής και Μηχανικής των Ρευστών, του Τμήματος Πολιτικών Μηχανικών και Αρχιτεκτονικής του Πανεπιστημίου Università Politecnica delle Marche της Ιταλίας. Ο κ Brocchini είναι επίσης μέλος του Blue Italian Growh Cluster Scientific Committee.

Το πρόγραμμα του Σεμιναρίου έχει ως ακολούθως:

13:00-13:10 Καλωσόρισμα – Παρουσίαση Σεμιναρίου
13:10-14:00 «Sea-river interactions within a microtidal environment: dynamics understanding for proper work design»
Prof. Maurizio Brocchini

14:00-14:15 Ερωτήσεις/συζήτηση

Δεν απαιτείται προεγγραφή για την συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Ανακοίνωση Σεμιναρίου με τίτλο: Σχεδιασμός Κατασκευών έναντι πυρός
2023-05-11 14:00 - 15:30
Το Τμήμα Πολιτικών Μηχανικών του Πανεπιστημίου Πατρών διοργανώνει σεμινάριο που απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων.
Το σεμινάριο θα πραγματοποιηθεί την Πέμπτη 11 Μαΐου 2023 και ώρα 14:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Μαστρογιάννης».
Ομιλητής είναι ο Δρ. Πάνος Κωτσοβίνος, ανώτερος πυρομηχανικός της Arup στο Ηνωμένο Βασίλειο, που ηγείται της ομάδας της δομοστατικής πυρομηχανικής. Είναι κάτοχος διδακτορικού διπλώματος στη δομική συμπεριφορά σύμμεικτων ψηλών κτιρίων σε συνθήκες πυρκαγιάς και έχει ασχοληθεί με τη μελέτη πυρασφάλειας κτιριακών και συγκοινωνιακών έργων διεθνώς. Έχει λάβει βραβεία για το ερευνητικό του έργο και τις εφαρμογές του. Ο Δρ Κωτσοβίνος είναι ακαδημαϊκός επισκέπτης στα πανεπιστήμια του Imperial College London και York University Toronto και συμμετέχει σε διάφορες κανονιστικές επιτροπές. Προέδρευσε της συντακτικής επιτροπής του BSI για τον κανονισμό BS/PD 7974-3:2019 “Structural response to fire and fire spread” και έχει συγγράψει πάνω από 70 άρθρα σε διεθνή περιοδικά και συνέδρια.
Το πρόγραμμα του Σεμιναρίου έχει ως ακολούθως:

14:00-14:10 Καλωσόρισμα – Παρουσίαση Σεμιναρίου
14:10-15:00 «Σχεδιασμός κατασκευών έναντι πυρός: Ευρωκώδικες, τυπικές μορφές αστοχίας/κατάρρευση κατασκευών, μέθοδοι προστασίας δομικών στοιχείων έναντι πυρός»
Δρ. Πάνος Κωτσοβίνος, ανώτερος πυρομηχανικός Arup, UK
15:00-15:15 Ερωτήσεις/συζήτηση

Δεν απαιτείται προεγγραφή για την συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Κύκλος σεμιναρίων με τίτλο “Introduction to Data Analysis with Machine Learning Algorithms: Applications in Civil Engineering”
2023-05-09 18:00 - 20:00
Αγαπητοί/ες Μεταπτυχιακοί/ες Φοιτητές/τριες, υποψήφιοι/ες διδάκτορες Στο πλαίσιο του Προγράμματος Μεταπτυχιακών Σπουδών (ΠΜΣ) «Σχεδιασμός Ανθεκτικών, Βιώσιμων και Ευφυών Υποδομών» του Τμήματος Πολιτικών Μηχανικών του Πανεπιστημίου Πατρών, διοργανώνεται – ως μέρος της εκπαιδευτικής διαδικασίας – σεμινάριο με τίτλο «Εισαγωγή στην Ανάλυση Δεδομένων με Χρήση Αλγορίθμων Μηχανικής Μάθησης: Εφαρμογές στην Επιστήμη του Πολιτικού Μηχανικού».
Το σεμινάριο αποτελείται από τρεις διαδοχικές, δίωρες διαλέξεις, οι οποίες θα πραγματοποιηθούν διαδικτυακά τις Τρίτες 9, 16 και 23 Μαΐου 2023, 18:00 – 20:00.
Ομιλητής θα είναι ο Δρ. Νικόλαος Μπάκας, ερευνητής με εκτενή εμπειρία στο χώρο (σύντομο βιογραφικό εδώ). Το περίγραμμα των διαλέξεων είναι διαθέσιμο εδώ ενώ Το λογισμικό που θα χρησιμοποιηθεί είναι φιλικό προς τον χρήστη, ανοιχτού κώδικα σε γλώσσα προγραμματισμού Python, και έχει αναπτυχθεί από τον ίδιο και την ομάδα του.
Το σεμινάριο είναι υποχρεωτικό για τους φοιτητές του ΠΜΣ του Τμήματος – δεκτές συμμετοχές από ενδιαφερόμενους εκτός Τμήματος εδώ
Ο σύνδεσμος Zoom για τις διαδικτυακές διαλέξεις θα ανακοινωθεί έγκαιρα.
Εκ μέρους της ΣΕ του ΠΜΣ,
καθ. Α. Λαγγούσης

Ανακοίνωση Σεμιναρίου Τμήματος Πολιτικών Μηχανικών 05/04/2023
2023-04-05 11:30 - 13:00 | Τμήμα Πολιτικών Μηχανικών του Πανεπιστημίου Πατρών (Aμφιθέατρο Μαστρογιάννης), Πανεπιστήμιο Πατρών - Τμήμα Πολιτικών Μηχανικών, Ρίο, Αχαϊα, 26504
Οι πρόσφατοι σεισμοί σε Τουρκία – Συρία και οι επιπτώσεις τους

Το Τμήμα Πολιτικών Μηχανικών του Πανεπιστημίου Πατρών διοργανώνει σεμινάριο που απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων.
Το σεμινάριο θα πραγματοποιηθεί την Τετάρτη 5 Απριλίου 2023 και ώρα 11:30 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο ΑΠΜ3.
Το πρόγραμμα του Σεμιναρίου έχει ως ακολούθως:

11:30-11:40 Καλωσόρισμα – Παρουσίαση Σεμιναρίου
11:40-12:00 «Σεισμολογική περιγραφή της ακολουθίας: διαδικασία διάρρηξης, καταγραφές της εδαφικής κίνησης, το πριν και το μετά της σεισμικής επικινδυνότητας»
Ζαφειρία Ρουμελιώτη, Επίκουρη Καθηγήτρια του Τμήματος Γεωλογίας
12:00-12:20 «Επισκόπηση των αστοχιών γεωτεχνικού ενδιαφέροντος και η επιρροή των εδαφικών συνθηκών στη σεισμική κίνηση»
Σταυρούλα Κοντοέ , Αν. Καθηγήτρια του Τμήματος Πολιτικών Μηχανικών
12:20-12:40 «Οι κατασκευές οπλισμένου σκυροδέματος στο σεισμό Τουρκίας-Συρίας»
Ευστάθιος Μπούσιας, Καθηγητής του Τμήματος Πολιτικών Μηχανικών
12:40-13:00 Ερωτήσεις/συζήτηση

Δεν απαιτείται προεγγραφή για την συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Συνέντευξη του Μεταδιδακτορικού Ερευνητή κ. Αθανάσιου Σεραφείμ
2023-03-16
Ο μεταδιδακτορικός ερευνητής του Τμήματος κ. Αθανάσιος Σεραφείμ, παραχώρησε συνέντευξη στο επιστημονικό Blog της Διεθνούς Ενώσεως “Young Hydrologic Society”. Οι ενδιαφερόμενοι/ες μπορούν να αποκτήσουν πρόσβαση στο άρθρο με χρήση του παρακάτω συνδέσμου.
https://younghs.com/2023/03/16/profile-series-athanasios-serafeim/

Δημοσίευση άρθρου στο Επιστημονικό Blog της European Geosciences Union
2023-03-16 00:00
Ο μεταδιδακτορικός ερευνητής του Τμήματος κ. Αθανάσιος Σεραφείμ, δημοσίευσε στο διεθνούς φήμης επιστημονικό Blog της Ευρωπαϊκής Ένωσης Γεωεπιστημών (European Geosciences Union) άρθρο με τίτλο “From natural streams to urban consumption: Water distribution networks and their strong environmental footprint in a changing climate”. Οι ενδιαφερόμενοι/ες μπορούν να αποκτήσουν πρόσβαση στο άρθρο με χρήση του παρακάτω συνδέσμου.
https://blogs.egu.eu/divisions/hs/2023/03/08/water_distribution_networks/

Ανακοίνωση Σεμιναρίου
2023-03-15 12:30 - 14:30
Ανακοίνωση Διάλεξης με τίτλο:
Ολυμπία Οδός & Πρόοδος Κατασκευής του νέου αυτοκινητόδρομου Πατρών-Πύργου
«75 χιλιόμετρα προς στο μέλλον»

Το Τμήμα Πολιτικών Μηχανικών του Πανεπιστημίου Πατρών διοργανώνει διάλεξη η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες άλλων Τμημάτων.
Η διάλεξη πραγματοποιείται με αφορμή την πρόσφατη χορήγηση υποτροφιών από την εταιρεία Ολυμπία Οδός Α.Ε. στο Πανεπιστήμιο Πατρών και εγγράφεται στο πλαίσιο της Παγκόσμιας Ημέρας της Γυναίκας.
Την Τετάρτη 15 Μαρτίου 2023 και ώρα 12:30 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο “Ολυμπία Οδός & Πρόοδος Κατασκευής του νέου αυτοκινητόδρομου Πατρών-Πύργου, «75 χιλιόμετρα προς στο μέλλον»”.
Κεντρική ομιλήτρια θα είναι η κα Σοφία Καραγιάννη, Στέλεχος της Ολυμπίας Οδού, Πολιτικός Μηχανικός και απόφοιτος του Τμήματος, με σημαντική εμπειρία σε θέματα διαχείρισης έργων κατασκευής και ασφάλειας εργοταξίου.

Το πρόγραμμα της Διάλεξης έχει ως ακολούθως:
12:30-12:45 Καλωσόρισμα – Παρουσίαση Ετήσιων Φοιτητικών Υποτροφιών
12:45-13:30 Ολυμπία Οδός & Πρόοδος Κατασκευών του νέου αυτοκινητόδρομου Πατρών-Πύργου, «75 χιλιόμετρα προς στο μέλλον»
13:30-14:00 Ερωτήσεις / Συζήτηση για τη γυναίκα μηχανικό

Δεν απαιτείται προεγγραφή για τη συμμετοχή στην εκδήλωση.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε τη Διάλεξη.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

4ο Πανελλήνιο Συνέδριο Φοιτητών Πολιτικών Μηχανικών - Αθήνα 3-5 Μαρτίου 2023
2023-03-03 08:00 - 2023-03-05 17:00

Ανακοίνωση Διάλεξης
2023-02-21 16:30 - 17:30
Την Τρίτη 21 Φεβρουαρίου 2023 και ώρα 16:30 μ.μ. ο μεταδιδακτορικός ερευνητής του Τμήματος κ. Αθανάσιος Σεραφείμ θα συμμετέχει ως προσκεκλημένος ομιλητής στην ημερίδα “A catchment by catchment hydrological adventure” που συνδιοργανώνει η Βρετανική Υδρολογική Ένωση (British Hydrological Society) και η Ένωση νέων Υδρολόγων (Young Hydrologic Society). Οι ενδιαφερόμενοι μπορούν να παρακολουθήσουν τη διάλεξη με τίτλο “Water distribution networks: their strong effect in a changing climate” κάνοντας προεγγραφή στην ημερίδα με χρήση του παρακάτω συνδέσμου.
https://lnkd.in/dGC2fPt7

Intelligent Aerial Cities: Innovation opportunities for sustainable infrastructure and transportation
2023-01-24 09:30 - 17:00
Το Πανεπιστήμιο Πατρών και η Περιφέρεια Δυτικής Ελλάδας διοργανώνουν την Τρίτη 24 Ιανουαρίου 2023, και ώρα: 9.30 π.μ την συνεργατική εκδήλωση των έργων FRESH WAYS και AETHER του προγράμματος Interreg V-A Ελλάδα Ιταλία 2014 – 2020, στο κτίριο ΚΒ2 του Νέου Λιμένα Πατρών (πρώην Εμβολιαστικό Κέντρο) με τίτλο “Intelligent Aerial Cities: Innovation opportunities for sustainable infrastructure and transportation”.

Το έργο «AETHER – Συμμαχία για την αποτελεσματική διακρατική διαχείριση περιβαλλοντικών πόρων» στοχεύει στην ενίσχυση του στρατηγικού ρόλου των Περιφερειακών Αρχών μέσα από την ανάπτυξη κοινών σχεδίων διακρατικής διαχείρισης και στον καθορισμό δράσεων περιβαλλοντικής προστασίας για την αειφόρο χρήση θαλάσσιων, παράκτιων και χερσαίων φυσικών πόρων. Το έργο υποστηρίζει την κοινή προσπάθεια και την ενεργοποίηση των θεσμικών και επιστημονικών φορέων για την ενίσχυση της ανθεκτικότητας των υποδομών, των οικοσυστημάτων αλλά και των τοπικών κοινωνιών στο ιδιαίτερα ευαίσθητο και κρίσιμο ζήτημα της πρόληψης και προστασίας από φυσικές καταστροφές και περιβαλλοντική ρύπανσης. Μέσα από το σύνολο των δράσεων του έργου προβλέπεται η δημιουργία μηχανισμών παρακολούθησης, πρόληψης αλλά και ενημέρωσης για τη μείωση των επιπτώσεων από μελλοντικά φαινόμενα και περιστατικά που μπορεί να απειλήσουν την ισορροπία των οικοσυστημάτων αλλά και την ασφάλεια και δημόσια υγεία των πολιτών. Επικεφαλής του έργου είναι ο Περιφερειακός Στρατηγικός Οργανισμός για την Οικολογική Βιώσιμη Ανάπτυξη της Περιφέρειας Απουλίας (ASSET), η ενώ εκτός από την Περιφέρεια Δυτικής Ελλάδας στο εταιρικό σχήμα συμμετέχει η Διεύθυνση Πολιτικής Προστασίας της Περιφέρειας της Απουλίας, η Περιφέρεια Ηπείρου και η Περιφέρεια Ιονίων Νήσων.

Παράλληλα το έργο «FRESH WAYS – Διασυνοριακοί μηχανισμοί για Πράσινη Διατροπική και Πολυτροπική μεταφορά νωπών προϊόντων» στοχεύει στην αποστολή νωπών προϊόντων με βέλτιστη χρήση των αεροπορικών επιβατικών δρομολογίων για την μεταφορά προϊόντων στον χώρο αποσκευών και την ταυτόχρονη μεταφορά επιβατών μεταξύ Ελλάδος και Ιταλίας. Με την εντατικοποίηση των ανταλλαγών μεταξύ των δύο χωρών, το έργο FRESH WAYS υποστηρίζει την αύξηση του μη εποχικού τουρισμού και ισχυροποιεί την σύνδεση μεταξύ Ευρωπαϊκών πόλεων στην νότια Μεσόγειο. Επικεφαλής εταίρος του έργου είναι τα Αεροδρόμια της Απουλίας, ενώ συμμετέχουν το Πανεπιστήμιο Πατρών, το Πανεπιστήμιο του Σαλέντο, το Επιμελητήριο του Μπάρι και το Επιμελητήριο Πρέβεζας. Το Πανεπιστήμιο Πατρών, Τμήμα Πολιτικών Μηχανικών συμμετέχει ως εταίρος (partner) στο έργο με Επιστημονικό Υπεύθυνο τον Γεώργιο Ι. Στεφανίδη, Ομότιμο Καθηγητή του Τμήματος Πολιτικών Μηχανικών του Πανεπιστημίου Πατρών.

Η συνεργατική εκδήλωση των δυο έργων με τίτλο: «Ευφυείς Εναέριες Πόλεις. Ευκαιρίες καινοτομίας για βιώσιμες υποδομές και μεταφορές», έχει ως στόχο:

να διερευνήσει τη βιωσιμότητα και τη δυνατότητα μεταφοράς των αποτελεσμάτων των δύο έργων,
να εξετάσει την πιθανή επίδραση των αποτελεσμάτων των δύο έργων στιςτρέχουσες/υπό σχεδίαση στην κοινή διασυνοριακή περιοχή ΕΛΛΑΔΑΣ – ΙΤΑΛΙΑΣ.
να προσφέρει στους συμμετέχοντες την ευκαιρία να ανταλλάξουν γνώσεις και απόψεις σε θέματα βιώσιμων πολυτροπικών μεταφορών και αποτελεσματικής χρήσης και εκμετάλλευσης των φυσικών και πολιτιστικών πόρων.

Η εκδήλωση θα γίνει στα αγγλικά. Επισυνάπτεται το πρόγραμμα.

Διαγωνισμός με δοκιμές push-over σε προσομοίωματα γεφυρών μικρής κλίμακας από ξύλο
2023-01-12 08:00 - 2023-02-12 17:00
Στo πλαίσιo του μαθήματος “Σχεδιασμός Γεφυρών Σκυροδέματος”, με διδάσκοντα τον Δρ. Κυριάκο Σταθόπουλο, στις 12.01.2023 πραγματοποιήθηκε με μεγάλη επιτυχία στο Εργαστήριο Μηχανικής & Τεχνολογίας Υλικών διαγωνισμός με δοκιμές σε προσομοιώματα γεφυρών μικρής κλίμακας από ξύλο. Στο σύνδεσμο https://we.tl/t-PLHNbeHNyF μπορείτε να κατεβάσετε το ψιωοιβίντεο-περίληψη του διαγωνισμού, το οποίο επιμελήθηκε ο πεμπτοετής φοιτητής κ. Αντώνιος Φρεζάδος.

Ανακοίνωση Διάλεξης
2023-01-10 15:00 - 17:30
Hydrokinetic turbines in river and tidal applications The case study of the Archimedean-Type Hydrokinetic Turbine
Τρίτη 10 Ιανουαρίου 2023 και ώρα 15:00
Τμήμα Πολιτικών Μηχανικών, Αμφιθέατρο «Ε.Ν. Μαστρογιάννης»
Το Τμήμα Πολιτικών Μηχανικών του Πανεπιστημίου Πατρών διοργανώνει διάλεξη, η οποία απευθύνεται σε μέλη ΔΕΠ και προπτυχιακές/ούς και μεταπτυχιακές/ούς φοιτήτριες/τές του
Τμήματος, αλλά και άλλων Τμημάτων, με ομιλητή τον:
Gianluca ZITTI
Assistant Professor
Department of Civil and Building Engineering and Architecture,
Università Politecnica delle Marche, Ancona, Italy
Abstract
One fundamental societal challenge for the coming decades is the use of renewable energy resources, towards sustainable development. Towards such goal, hydrokinetic turbines are very promising tools, with reference to all aspects (environmental, economic and social) and the design of new hydrokinetic energy conversion systems is currently object of research for the energetic exploitation of fluvial and tidal currents. Hydrokinetic technology operates with little or no water head and, even if their efficiency is not comparable to the one of traditional hydropower plants, the number and size of required infrastructures are minimal. The typical constituents of hydropower plants, i.e. the water diversion structure, the intake, the pen-stock, the equipment housing and the discharge tank are not necessary for the functioning of hydrokinetics turbines. The absence of these permanent infrastructures reduces the impacts on the ecosystem and facilitates the installation and maintenance in remote areas. For these reasons, hydrokinetic systems have been used since ancient times (Archimedes turbine, watermill), are still employed for electricity production in rural areas (where distances are large, population are small and demand for energy is low), and are currently object of research and development to increase their efficiency and application in new contexts (e.g. the exploitation of tidal currents). In this seminar, the functioning of a typical hydrokinetic system will be illustrated, including some examples of traditional and innovative devices and applications in different context (river and maritime). The main physical and theoretical arguments for the evaluation of the hydrokinetic-turbines performance will be briefly introduced (Betz theory, efficiency curves), with emphasis on the applicability and related limits. Finally the case study of the experimental and numerical research on an innovative turbine, the Archimedean-Type Hydrokinetic Turbine, will be presented. The novelties of this turbine, similar to the well-known Archimedean Screw used in several small hydropower plants, are the lack of any water canalization, the slender turbine axis and the inclined blades.

Εκδήλωση εορτασμού των 50 χρόνων λειτουργίας του Τμήματος Πολιτικών Μηχανικών
2022-12-17 11:30 - 14:30
Το Τμήμα Πολιτικών Μηχανικών του Πανεπιστημίου Πατρών προσκαλεί όλα τα μέλη του, εν ενεργεία και μη, τους φοιτητές του, τους αποφοίτους του και τους φίλους του, στην εκδήλωση εορτασμού των 50 χρόνων λειτουργίας του.

Στο πλαίσιο των μέτρων COVID-19, είναι απαραίτητη η δήλωση συμμετοχής στο σύνδεσμο https://forms.gle/nnYZj7pPirrCR5jMA ή με χρήση QR code

Σάββατο 17 Δεκεμβρίου 2022, 11:10 πμ – 14:30 μμ
Συνεδριακό & Πολιτιστικό Κέντρο Πανεπιστημίου Πατρών

Πρόγραμμα Εκδήλωσης

11:10 – 11:30 Προσέλευση
11:30 – 11:45 Προσφωνήσεις
Χρήστος Μπούρας, Καθηγητής, Πρύτανης Πανεπιστημίου Πατρών
Νικόλαος Αβούρης, Καθηγητής, Κοσμήτορας Πολυτεχνικής Σχολής
Φωκίων Ζαϊμης, Αντιπεριφερειάρχης Δυτικής Ελλάδας (Επιχειρηματικότητας, Έρευνας και Καινοτομίας)
Γεώργιος Στασινός, Πρόεδρος Τεχνικού Επιμελητηρίου Ελλάδας (απόφοιτος Τμήματος)
Βασίλειος Μπαρδάκης, Πρόεδρος Συλλόγου Πολιτικών Μηχανικών Ελλάδας (απόφοιτος Τμήματος)
11:45 – 12:20 Το Τμήμα Πολιτικών Μηχανικών: Η ιστορία, το παρόν, το όραμα
Θανάσης Τριανταφύλλου, Καθηγητής, Πρόεδρος του Τμήματος
12:20 – 13:10 Διαδρομές αποφοίτων μας στην Έρευνα, Ανώτατη Εκπαίδευση και Επιχειρηματικότητα
Michael C. Constantinou, Univ. of Buffalo Distinguished Professor, Samuel P. Capen Professor, USA
Αdda Athanasopoulos-Zekkos, Associate Professor, University of California Berkeley, USA
Δημήτρης Δοντάς, Regional Manager Knauf Greece, Cyprus, Algeria, Tunisia, Libya
Άρης Σταθόπουλος–Βλάμης, Chief Technical Officer ΓΕΦΥΡΑ ΑΕ
Aπόστολος Τζίμας, Διευθύνων Σύμβουλος ΕΜΒΗΣ Σύμβουλοι Μηχανικοί ΑΕ
13:10 – 13:50 Το Τμήμα τιμά τους στυλοβάτες του
13:50 – 14:30 Ένα ποτήρι κρασί εις υγείαν …

ΧΟΡΗΓΟΙ

Γέφυρα Ρίου-Αντιρίου από "σπαγγέτι"
2022-12-13 08:00 - 17:00
Το Τμήμα Πολιτικών Μηχανικών συγχαίρει τους φοιτητές Σ. ΠΕΝΝΙΑ και Γ.ΠΟΛΙΤΗ για την όμορφη πρωτοβουλία τους να κατασκευάσουν “μακέτα” της
Γέφυρας Ρίου-Αντιρίου με μόνο υλικό ζυμαρικά “σπαγγέτι”, ως συνέχεια εργασίας τους για σχετικό διαγωνισμό στο πλαίσιο του μαθήματος “Μηχανική
των Υλικών”. Η γέφυρα των φοιτητών είναι άρτιας αισθητικής (περιλαμβάνει και σύστημα ηλεκτροφωτισμού!) και κοσμεί πλέον – σε ειδικά διαμορφωμένη
προθήκη – τον χώρο έξω από το κεντρικό αμφιθέατρο ΑΕΝΜ. Ευχόμαστε τέτοιες πρωτοβουλίες να αποτελέσουν παράδειγμα και για άλλους φοιτητές του
Τμήματος.

Διεθνής Διάκριση Φοιτήτριας του Τμήματος μέλους διεπιστημονικής ερευνητικής ομάδας του Πανεπιστημίου
2022-11-10
Η φοιτήτρια του Τμηματος κ. Αθηνά Γιαννακοπούλου, ως μέλος της διεπιστημονικής ερευνητικής ομάδας “Patras Medicine”, η οποία συμμετείχε στον παγκόσμιο διαγωνισμό συνθετικής βιολογίας του ΜΙΤ “iGEM”, στις 26-28 Οκτωβρίου συμετείχε στον τελικό του διαγωνισμού.
Η ομάδα “Patras Medicine” κατέκτησε το χρυσό μετάλλιο στην κατηγορία diagnostics και 2 πρώτα βραβεία. (Περισσότερες πληροφορίες μπορείτε να βρείτε στο επισυναπτόμενο αρχείο). Πέραν της κατηγορίας diagnostics, στον διαγωνισμό παρουσιάστηκαν ιδέες από διάφορα πανεπιστήμια συνδυάζοντας την συνθετική βιολογία με τις κατασκευές.

1ο Σεμινάριο Τμήματος 2022-23
2022-11-01 17:00 - 19:00
Ανακοίνωση Υβριδικής Διάλεξης με τίτλο: «Δομικό Σκυρόδεμα και Αντισεισμικές Κατασκευές»

Το Τμήμα Πολιτικών Μηχανικών του Πανεπιστημίου Πατρών διοργανώνει διάλεξη η οποία απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος, αλλά και ενδιαφερόμενους/ες φοιτητές/τριες άλλων Τμημάτων.
Την Τρίτη 01 Νοεμβρίου 2022 και ώρα 17:00 στο Τμήμα Πολιτικών Μηχανικών του Πανεπιστημίου Πατρών στο αμφιθέατρο «Ε.Ν. Μαστρογιάννης» θα διεξαχθεί διάλεξη με τίτλο «Δομικό Σκυρόδεμα και Αντισεισμικές Κατασκευές». Η διάλεξη θα έχει υβριδική μορφή.
Κεντρικός ομιλητής θα είναι ο Ομότιμος Καθηγητής Πανεπιστημίου Πατρών κ. Μιχαήλ Φαρδής, Πολιτικός Μηχανικός και Επίτιμος Πρόεδρος της Διεθνούς Ομοσπονδίας Σκυροδέματος.

Το πρόγραμμα του Σεμιναρίου έχει ως ακολούθως:
17:00-17:15 Καλωσόρισμα – Παρουσίαση Σεμιναρίου
17:15-18:00 Δομικό Σκυρόδεμα και Αντισεισμικές Κατασκευές
18:00-18:15 Ερωτήσεις / Συζήτηση

Για την συμμετοχή σας στο σεμινάριο εγγραφείτε εδώ.
Παλαιότερη εγγραφή για τις 18 Οκτωβρίου δεν ισχύει. Θα χρειαστεί να εγγραφείτε εκ νέου.
Επισημαίνεται ότι δεν θα αποσταλούν μηνύματα επιβεβαίωσης εγγραφής.

O σύνδεσμος για εξ αποστάσεως παρακολούθηση βρίσκεται εδώ.
O Πρόεδρος του Τμήματος και η Οργανωτική Επιτροπή σας προσκαλούν με χαρά να παρακολουθήσετε το Σεμινάριο.

Η Οργανωτική Επιτροπή,

Σταυρούλα Κοντοέ
Χριστόφορος Παππάς
Στέλλα Τσόκα
Ζωή Χριστοφόρου

Ανακοίνωση Διάλεξης «Σεισμική Απόκριση Τοιχοπληρωμένων Πλαισίων ΟΣ: Από Δοκίμια Εργαστηρίου σε Πραγματικά Κτήρια»
2022-10-19 12:00 - 14:00
Η διάλεξη απευθύνεται σε προπτυχιακούς/ές και μεταπτυχιακούς/ές φοιτητές/τριες του Τμήματος και σε άλλους ενδιαφερόμενους
Τετάρτη 19 Οκτωβρίου 2022, 12:00 μμ, Αμφιθέατρο «Ε.Ν. Μαστρογιάννης» Τμήματος
Πολιτικών Μηχανικών
Ομιλητής: Ανδρέας Σταυρίδης, Associate Professor, Dept. of Civil, Structural & Environmental
Engineering, University at Buffalo, USA
Η αξιολόγηση της σεισμικής απόδοσης τοιχοπληρωμένων πλαισίων ΟΣ είναι μια πρόκληση για τους
μηχανικούς λόγω της πολυπλοκότητας της πιθανής αστοχίας που μπορεί να αναπτυχθεί ως
αποτέλεσμα της αλληλεπίδρασης της τοιχοποιίας με τα στοιχεία του ΟΣ. Αυτή η παρουσίαση θα
εξετάσει αυτό το θέμα πειραματικά, αριθμητικά και αναλυτικά. Τα πειράματα περιλαμβάνουν ψευδο-
στατικές δοκιμές σε μονώροφα πλαίσια ενός φατνώματος, δοκιμές σε σεισμική τράπεζα ενός
τριώροφου πλαισίου δύο φατνωμάτων, καθώς και μη γραμμικές δυναμικές δοκιμές ενός πραγματικού
κτηρίου στο El Centro της Καλιφόρνια. Τα πειραματικά δεδομένα χρησιμοποιήθηκαν για την
αξιολόγηση μιας μη γραμμικής μεθόδου προσομοίωσης πεπερασμένων στοιχείων που συνδυάζει τις
προσεγγίσεις διακριτών και κατανεμημένων ρωγμών για να αναπαραστήσει την αλληλεπίδραση
πλαισίου-τοιχοποιίας, τη διάτμηση και την καμπτική αστοχία των στοιχείων ΟΣ και την αστοχία των
αρμών κονιάματος σε εφελκυσμό και διάτμηση. Τα υπολογιστικά προσομοιώματα έχουν
χρησιμοποιηθεί σε παραμετρικές μελέτες για την εκτίμηση της επίδρασης των ιδιοτήτων των υλικών,
των λεπτομερειών σχεδίασης και των γεωμετρικών διαστάσεων. Αυτές οι μελέτες οδήγησαν στην
ανάπτυξη μιας απλοποιημένης αναλυτικής μεθόδου που έχει υιοθετηθεί από τον ASCE 41, καθώς και
μιας νέας προσέγγισης προσομοίωσης της μη γραμμικής συμπεριφοράς των πολυώροφων κτηρίων. Οι
προτεινόμενες μέθοδοι προσομοίωσης έχουν αξιολογηθεί με δεδομένα από εργαστηριακές δοκιμές,
τις καταγραφές από το κτήριο στο El Centro και κτήρια με βλάβες, η δυναμική απόκριση των οποίων
καταγράφηκε από επιταχυνσιόμετρα μετά τους σεισμούς του Νεπάλ το 2015.
Seismic Performance of Infilled RC Frames: from Lab Specimens to Actual Buildings
Assessing the seismic performance of infilled RC frames is a challenging task due to the variety and complexity of
the possible failure mechanisms which can develop as a result of the interaction of the masonry infill with the
bounding frame. This presentation will address this intricate issue experimentally, numerically, and analytically.
The experiments involve quasi-static tests of single-bay infilled frames, shake-table tests of a large-scale, three-
story, two-bay frame, as well the nonlinear dynamic tests of an actual building in El Centro, California. The
experimental data have been used to validate a nonlinear finite element modelling approach which combines the
smeared and discrete-crack approaches to capture the frame-infill interaction, the shear and flexural failure of RC
members, and the mixed-mode fracture of mortar joints. The validated models have been used in parametric
studies to evaluate the effect of material properties, design details, and geometric configurations. These studies
have led to the development of a simplified analytical method for practicing engineers, as well as a novel
modelling approach for the simulation of the nonlinear behaviour of actual multi-story buildings. The proposed
modelling approaches have been validated with data from laboratory tests, as well the building in El Centro, and
damaged structures instrumented following the 2015 Nepal earthquakes.
